সুওয়া কোকোরো

সুওয়া কোকোরো (জাপানি: 須羽 こころ, উচ্চারণ: সুওয়া কোকোরো; জন্ম: ২৬ জানুয়ারি ২০০৭) কানাগাওয়ায় জন্মগ্রহণকারী একজন জাপানি গ্র্যাভিউর আইডল। তিনি রেইলি ওয়ার্কস এজেন্সির সাথে চুক্তিবদ্ধ।

 কর্মজীবন 

তিনি কিশোরী থাকতে টেলিভিশনে গ্র্যাভিউর আইডলদের দেখে,  এই পেশার প্রতি আকৃষ্ট হয়েছিলেন। ২০২১ সালের এপ্রিলে, জুনিয়র হাই স্কুলের তৃতীয় বর্ষে পড়ার সময়, তিনি ফটোশুট মডেল হিসেবে কর্মজীবন শুরু করেন। পরবর্তীতে, ২০২২ সালের মে মাসে, হাই স্কুলের প্রথম বর্ষের ছাত্রী থাকা অবস্থায় তিনি সাঁতারের পোশাকের ফটোশুটে অংশ নেওয়া শুরু করেন।

২০২২ সালের ১৫ জানুয়ারি, তিনি মোয়েনো আজুকি, সাসাকি কিসাকি, নেকোমিয়া আসুকাসহ আরও কয়েকজনের সাথে মিস ইচিগো ২০২২ (ミスいちご 2022) খেতাবের জন্য নির্বাচিত হন।

একই বছরের ১৭ ফেব্রুয়ারি থেকে ১২ জুন পর্যন্ত তিনি নিকোনিকো♡ফ্রুটস (ニコニコ♡FRUITS) নামক আইডল গ্রুপের 'সাদা' দলের সদস্য হিসেবে কাজ করেন।

২০২৩ সালের এপ্রিলে তিনি মিস ইয়াং অ্যানিমেল ২০২৩ (ミスヤングアニマル2023) প্রতিযোগিতায় অংশ নেন এবং জুনে ফাইনালিস্ট হিসেবে নির্বাচিত হন। তবে, তিনি চূড়ান্ত পর্বে গ্রাঁ প্রি পুরস্কার জিততে পারেননি।

২০২৩ সালের ২৭ জুলাই, তিনি সাপ্তাহিক ইয়াং জাম্প (週刊ヤングジャンプ) পত্রিকার ৩৫তম সংখ্যার শেষ পাতায় গ্র্যাভিউর মডেল হিসেবে স্থান পান। সেখানে তাকে "গ্র্যাভিউর জগতের ১৬ বছর বয়সী নতুন প্রজন্মের তারকা!"  বলে পরিচয় করিয়ে দেওয়া হয়। একই দিনে প্রকাশিত তার ডিজিটাল ফটোবুক ১৬-সাই নো দাইবোওকেন (16歳の大冒険) শুয়েশার 'গ্রাআপা!' (グラジャパ!) প্ল্যাটফর্মে দৈনিক বিক্রির তালিকায় প্রথম স্থান অধিকার করে।

২০২৪ সালের ৪ এপ্রিল, তিনি সাপ্তাহিক ইয়াং জাম্প পত্রিকার আয়োজিত সেইকোরে ২৪ প্রতিযোগিতায় ফাইনালিস্ট হিসেবে নির্বাচিত হন এবং দ্বিতীয়বারের মতো পত্রিকাটিতে স্থান পান। তবে, জুনের চূড়ান্ত ফলাফলে তিনি বিজয়ী হতে পারেননি; গ্রাঁ প্রি পুরস্কার লাভ করেন ইনামিৎসু আই।

এই প্রতিযোগিতায় বিজয়ী না হলেও, গ্র্যাভিউর মডেলিংয়ের প্রতি তার ভালোবাসা অটুট থাকে। একই বছরের নভেম্বরে তিনি কোবুনশার ফ্ল্যাশ (FLASH) ম্যাগাজিনে প্রথমবারের মতো স্থান পান। একই প্রকাশনা সংস্থা থেকে তার কোও মিয়েতেমো ওয়াতাশি... শিরোনামে দুটি পর্বে একটি ডিজিটাল ফটোবুকও প্রকাশিত হয়।

 সাইতামা সরকারি সুইমিং পুলে সাঁতারের পোশাকের ফটোশুট বাতিল বিতর্ক 
থাম্ব|২২০পিক্সেল|'কিন্দাই মাহজং মিজুগি মাৎসুরি ২০২৩' অনুষ্ঠানে সুওয়া (৩০ এপ্রিল, ২০২৩)

এই বিতর্কের সাথে তিনি অনিচ্ছাকৃতভাবে জড়িয়ে পড়েন। কারণ, তিনি অপ্রাপ্তবয়স্ক হওয়া সত্ত্বেও ২০২৩ সালের ৩০ এপ্রিল কিন্দাই মাহজং মিজুগি মাৎসুরি ২০২৩  অনুষ্ঠানে অংশ নিয়েছিলেন। পরবর্তীতে, এই বিতর্কের কারণেই ১০ জুন,  শিরাকোবাতো সুইজো কোয়েনে অনুষ্ঠেয় মিস ইয়াং অ্যানিমেল সেমিফাইনাল পুল ফটোশুট বাতিল করা হয়, যেখানে তার অংশ নেওয়ার কথা ছিল।

এই ঘটনার পরিপ্রেক্ষিতে, ২০২৩ সালের ৮ জুন তিনি টুইটারে নিজের মতামত তুলে ধরেন। তিনি উল্লেখ করেন যে, ছোটবেলা থেকেই গ্র্যাভিউর মডেলিংয়ের প্রতি তার প্রবল আগ্রহ ছিল। এই পেশায় আসার জন্য তিনি আইনজীবীর পরামর্শ নিয়েছিলেন এবং হাই স্কুলে ওঠা পর্যন্ত অপেক্ষা করেছিলেন। তার মতে, তার মতো অনেক অপ্রাপ্তবয়স্ক মডেল নিয়মকানুন মেনেই কাজ করছেন। তাই ঢালাওভাবে সবাইকে একই পাল্লায় মাপা হলে বিষয়টি হতাশাজনক হয়ে দাঁড়ায়। তিনি আশঙ্কা প্রকাশ করেন যে, যদি অপ্রাপ্তবয়স্কদের অংশগ্রহণের ওপর এ ধরনের নিষেধাজ্ঞা আসে, তবে ভবিষ্যতে হয়তো সুইমিং পুল ছাড়াও অন্যান্য ক্ষেত্রেও তাদের কাজের সুযোগ বন্ধ হয়ে যাবে।
 তথ্যসূত্র 

বিষয়শ্রেণী:জাপানি গ্র্যাভিউর আইডল
বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাগাওয়া প্রশাসনিক অঞ্চলের ব্যক্তি